**PRAVILA NAGRADNE IGRE**

**„PRAVA EKIPA NA HIFA-OIL SIPA“**

**(naziv nagradne igre)**

1. OSNOVNE INFORMACIJE O PRIREĐIVAČU NAGRADNE IGRE

Priređivač nagradne igre (u daljem tekstu: Organizator) je Hifa-Oil d.o.o. Tešanj, sa sjedištem u Bukva 10, Bukva, Tešanj, JIB: 4218015340002.

2. NAZIV NAGRADNE IGRE

Naziv nagradne igre je PRAVA EKIPA NA HIFA-OIL SIPA.

3. TRAJANJE I SVRHA PRIREĐIVANJA NAGRADNE IGRE

1) Nagradna igra traje u periodu od 23.09.2024. do 22.12.2024.godine, a priređuje se u svrhu promocije vlastitih proizvoda i usluga.

2) Nagradna igra organizuje se na teritoriji Federacije Bosne i Hercegovine.

3) Organizator će prije početka nagradne igre, objaviti Pravila nagradne igre u jednim dnevnim novinama dostupnim na teritoriji Federacije Bosne i Hercegovine, i navesti broj i datum Rješenja Federalnog ministarstvo finansija, kojim je data saglasnost na ova Pravila.

4) Organizator će obezbjediti sve preduslove tokom trajanja ove nagradne igre, kojima će u najvećoj

mogućoj mjeri omogućiti obavezno izvlačenje dobitnika svih nagrada i podjelu cjelokupnog nagradnog

fonda.

5) Organizator će nagradnu igru provesti pod uslovima, koji su u skladu i sa drugim zakonskim i podzakonskim propisima i opštim moralnim načelima.

6) Za vrijeme trajanja nagradne igre, pravila su dostupna i na web stranici [www.hifaoil.ba](http://www.hifaoil.ba) i facebook profilu Organizatora.

4. USLOVI UČESTVOVANJA U NAGRADNOJ IGRI

1) Pravo učešća u nagradnoj igri imaju fizička lica, koja su punoljetna državljani Bosne i Hercegovine, koji budu kupovali gorivo na benzinskim pumpama Hifa-Oil u FBiH, te koji prihvataju „Pravila nagradne igre“. Svaki kupac (fizičko lice) koji kupi gorivo u najmanjoj vrijednosti od 30,00 KM na bilo kojoj benzinskoj pumpi Hifa-Oil d.o.o. Tešanj na prostoru Federacije Bosne i Hercegovine, stiče pravo učešća u nagradnoj igri slanjem SMS poruke na broj telefona: 091 212 405, a da bi prijava za nagradnu igru bila uredna u prethodno spomenutoj poruci mora biti napisan broj fiskalnog računa (razmak) ime i prezime (razmak) grad. Cijena jedne poruke je 0,20 KM plus PDV za korisnike iz svih mobilnih mreža (BH Telecom, HT Eronet, Mtel i drugi). Cijene SMS poruka se neće mijenjati tokom trajanja nagradne igre. Svi učesnici će dobiti povratnu poruku da je njihova poruka primljena i potvrdu da učestvuju u nagradnoj igri. U slučaju da šalju neispravan sadržaj dobiće povratnu poruku da je njihova poruka nevažeća.

Organizator ne snosi odgovornost za bilo kakve probleme nastale tokom perioda nagradne igre, a koji se odnose na tekstualne poruke, internet i mobilne mreže sa kojih se poruke/prijave šalju, te probleme koji su tako nastali i koji nemaju veze sa voljom Organizatora. SMS poruke se šalju/unose od 23.09.2024. do 22.12.2024. do 23:59:59 h. Neće se uzeti u obzir vrijeme kada je poruka poslana već kada je primljena u sistem.

2) Svaki učesnik u nagradnoj igri može učestvovati na način da pošalje neograničen broj poruka za neograničen broj kupovina goriva, iskazanih na odvojenim računima, ali može biti dobitnik samo jedne od nagrada, i to prve za koju je izvučen.

3) U nagradnoj igri ne mogu učestvovati zaposlenici Organizatora, kao i najbližih članova njihovih porodica.

4) Učestvovanjem u nagradnoj igri učesnici prihvataju ova Pravila nagradne igre.

5. NAČIN IZVLAČENJA DOBITNIKA NAGRADA

1) Izvlačenje dobitnika će biti izvučeni sistemom kompijuterskog biranja brojeva telefona sa kojih su pristigle poruke za učešće u nagradnoj igri po principu slučajnog odabira dobitnika, a biranje dobitnika na opisan način vršit će provajder SMS usluga SMS vision u svom sjedištu u Banja Luci na adresi Mladena Stojanovića 111. Biranje dobitnika će se realizirati u trinaest krugova kako slijedi:

Prvi krug – 30.09.2024. godine u 10,00 h,

Drugi krug – 07.10.2024. godine u 10,00 h,

Treći krug – 14.10.2024. godine u 10,00 h,

Četvrti krug – 21.10.2024. godine u 10,00 h,

Peti krug – 28.10.2024. godine u 10,00 h,

Šesti krug – 04.11.2024. godine u 10,00 h,

Sedmi krug – 11.11.2024. godine u 10,00 h,

Osmi krug – 18.11.2024. godine u 10,00 h,

Deveti krug – 25.11.2024. godine u 10,00 h,

Deseti krug – 02.12.2024. godine u 10,00 h,

Jedanaesti krug – 09.12.2024. godine u 10,00 h,

Dvanaesti krug – 16.12.2024. godine u 10,00 h,

Trinaesti krug – 23.12.2024. godine u 10,00 h.

2) Za svaku nagradu izvlači se i po jedan alternativni dobitnik, koji se smatra dobitnikom u slučaju ako prvobitno izvučeni dobitnik ne ispunjava uslove jer je izgubio fiskalni račun ili je pocijepao fiskalni račun ili u slučaju ako prvobitnog dobitnika nije moguće obavijestiti o osvajanju nagrade u roku od 8 dana, jer je naveo nepostojeću ili pogrešnu adresu ili kontakt telefon ili je napustio državu. Svaki učesnik nagradne igre obavezan je sačuvati fiskalne račune po osnovu kojih se prijavio na nagradnu igru, a dobitnik nagrade je obavezan prije samog čina preuzimanja nagrade predstavniku Organizatora pokazati fiskalni račun po osnovu kojeg je dobio nagradu.

6. SASTAV KOMISIJE ZA IZVLAČENJA NAGRADA

(1) Organizator će imenovati Komisiju (najmanje tri člana), koja će nadgledati regularnost kompijuterskog izvlačenja dobitnika.

(2) O toku izvlačenja Komisija će voditi zapisnik koji će minimalno sadržavati:

a) mjesto, vrijeme i način izvlačenja dobitnika (ne navodi sa samo ukoliko je Pravilima propisano da nagradu osvajaju svi učesnici koji ispune uslove za osvajanje nagrade (npr. pošalju na adresu priređivača

propisan broj omota ili ambalaže nekog proizvoda i sl.)

b) broj i datum Rješenja Federalnog ministarstva finansija,

c) datum i naziv medija u kojem su pravila nagradne igre objavljena,

d) imena i prezimena članova komisije,

e) imena, prezimena i adrese dobitnika

f) naziv i vrijednost nagrade pojedinog dobitnika.

7. FOND NAGRADA

1) Nagradni fond se sastoji kako slijedi u tabeli:

|  |  |  |  |  |
| --- | --- | --- | --- | --- |
| Krug | Nagrada | Pojedinačna vrijednost nagrade sa PDV-om (KM) | Količina (kom) | Ukupna vrijednost nagrade sa PDV-om (KM) |
| Prvi krug (23.09.2024.-29.09.2024.godine) | 1.Poklon vaučer gorivo2.Scooter 4 Xiaomi Electric | 1.Poklon vaučer gorivo u vrijednosti od 200,00 KM2.Scooter 4 Xiaomi Electric čija vrijednost iznosi 799,00 KM | 11 | 200,00 KM799,00 KM |
| Drugi krug (30.09.2024.-06.10.2024.godine) | 1.Poklon vaučer gorivo2.Usisivač | 1.Poklon vaučer gorivo u vrijednosti od 200,00 KM2.Usisivač čija vrijednost iznosi 699,00 KM | 11 | 200,00 KM699,00 KM |
| Treći krug (07.10.2024.-13.10.2024.godine) | 1.Poklon vaučer gorivo2.TV 55 Samsung QLED | 1.Poklon vaučer gorivo u vrijednosti od 200,00 KM2.TV 55 Samsung QLED čija vrijednost iznosi 1.199,00 KM | 11 | 200,00 KM1.199,00 KM |
| Četvrti krug (14.10.2024.-20.10.2024.godine) | 1.Poklon vaučer gorivo2.Sat Samsung Galaxy Watch  | 1.Poklon vaučer gorivo u vrijednosti od 200,00 KM2.Sat Samsung Galaxy Watch čija vrijednost iznosi 465,00 KM | 11 | 200,00 KM465,00 KM |
| Peti krug (21.10.2024.-27.10.2024.godine) | 1.Poklon vaučer gorivo2.Nostro namještaj | 1.Poklon vaučer gorivo u vrijednosti od 200,00 KM2.Nostro namještaj čija vrijednost iznosi 1.500,00 KM | 11 | 200,00 KM1.500,00 KM |
| Šesti krug (28.10.2024.-03.11.2024.godine) | 1.Poklon vaučer gorivo | 1.Poklon vaučer gorivo u vrijednosti od 200,00 KM | 1 | 200,00 KM |
| Sedmi krug (04.11.2024.-10.11.2024.godine) | 1.Sat Samsung Galaxy Watch2.Playstation 5 | 1.Sat Samsung Galaxy Watch čija vrijednost iznosi 465,00 KM2.Playstation 5 čija vrijednost iznosi 1.159,00 KM | 11 | 465,00 KM1.159,00 KM |
| Osmi krug (11.11.2024.-17.11.2024.godine) | 1.Poklon vaučer gorivo | 1.Poklon vaučer gorivo u vrijednosti od 200,00 KM | 1 | 200,00 KM |
| Deveti krug (18.11.2024.-24.11.2024.godine) | 1.Poklon vaučer gorivo2.TV 55 Samsung QLED | 1.Poklon vaučer gorivo u vrijednosti od 200,00 KM2.TV 55 Samsung QLED čija vrijednost iznosi 1.199,00 KM | 11 | 200,00 KM1.199,00 KM |
| Deseti krug (25.11.2024.-01.12.2024.godine) | 1.Sat Samsung Galaxy Watch | 1.Sat Samsung Galaxy Watch čija vrijednost iznosi 465,00 KM | 1 | 465,00 KM |
| Jedanaesti krug (02.12.2024.-08.12.2024.godine) | 1.Poklon vaučer gorivo | 1.Poklon vaučer gorivo u vrijednosti od 200,00 KM | 1 | 200,00 KM |
| Dvanaesti krug (09.12.2024.-15.12.2024.godine) | 1.Usisivač | 1.Usisivač čija vrijednost iznosi 699,00 KM | 1 | 699,00 KM |
| Trinaesti krug (16.12.2024.-22.12.2024.godine) | 1.Playstation 5 | 1.Playstation 5 čija vrijednost iznosi 1.159,00 KM | 1 | 1.159,00 KM |
| Vrijednost ukupnog nagradnog fonda |  11.608,00 KM sa PDV-om |

2) Nagradni fond se ne može zamijeniti za novac. Dobitnik nema pravo zahtijevati drugačiju nagradu

ili nagradu čija vrijednost prelazi iznos naveden u ovom članu Pravila.

8. NAČIN OBAVJEŠTENJA I OBJAVLJIVANJA DOBITNIKA NAGRADA

1) Priređivači su dužni najkasnije u roku od 8 dana od dana izvlačenja, obavijestiti dobitnike o osvojenim nagradama.

2) Rezultati nagradne igre i imena dobitnika nagrada biće objavljeni i na [www.hifaoil.ba](http://www.hifaoil.ba), i na FB profilu kompanije Hifa Oil.

3) Ukoliko zbog okolnosti za koje nije kriv Organizator (dostavljeni pogrešni lični podatci od strane

učesnika, učesnik se ne nalazi na navedenoj adresi, vanredne okolnosti i sl.), nije moguće obavjestiti

dobitnike nagrada, Organizator će postupiti u skladu sa članom 11. Pravilnika o sadržaju pravila, uslovima i načinu priređivanja nagradnih igara.

9. MJESTO I ROK ZA PODIZANJE NAGRADA

1) Dobitnici će preuzeti osvojene nagrade u roku 30 dana od dana prijema obavijesti o osvojenoj nagradi, a preuzimanje nagrade u navedenom roku dobitnik može izvršiti na benzinskoj pumpi na kojoj mu je izdat fiskalni račun po osnovu kojeg je dobio nagradu.

2) Ako dobitnik u roku od 30 dana od dana prijema obavijesti o osvojenoj nagradi, ne preuzme osvojenu

nagradu, gubi pravo na nagradu, a Organizator će postupiti u skladu sa članom 11. Pravilnika o sadržaju

pravila, uslovima i načinu priređivanja nagradnih igara.

3) Ukoliko je dobitnik osoba sa posebnim potrebama, nagrada će biti uručena roditelju/staratelju s kojim dobitnik živi, pri čemu je roditelj/staratelj dužan priložiti validnu dokumentaciju, odnosno dokument kojim dokazuje status roditelja/staratelja.

4) Prilikom preuzimanja nagrade dobitnik potpisuje izjavu o preuzimanju nagrade.

5) Organizator je odgovoran za pravovremeno i tačno informisanje učesnika u nagradnoj igri o njegovim pravima i obavezama kod preuzimanja nagrada. Odgovornost organizatora nagradne igre, ne prestaje u slučaju kada je dobitniku uručena nagrada koja predstavlja uslugu, a realizaciju iste vrši drugo lice.

6) Priređivač ne preuzima nikakvu odgovornosti za bilo kakvu štetu koja bi eventualno nastala kao

posljedica nakon preuzimanja ili korištenjem proizvoda iz nagradnog fonda.

7) Porez na dohodak na nagradu ostvarenu učešćem u nagradnoj igri, obračunat će se u skladu sa

propisima o porezu na dohodak. Prilikom preuzimanja nagrada, u slučaju da vrijednost nagrade podliježe obavezi plaćanja poreza, Dobitnik je dužan isti platiti i dostaviti Priređivaču potvrdu o plaćenom porezu što je preduslov za dobivanje nagrada.

10. USLOVI POD KOJIM SE NAGRADNA IGRA MOŽE IZMJENITI, PREKINUTI ILI OTKAZATI

1) Pravila nagradne igre ne mogu se mijenjati nakon što je nagradna igra počela, osim ukoliko za to

postoje opravdani razlozi ili zbog nastupanja okolnosti više sile.

2) U slučaju prekida ili otkazivanja nagradne igre usljed nastupanja vanrednih okolnosti, organizator će

o navedenom obavijestiti Federalno ministarstvo finansija.

3) Federalno ministarstvo finansija daje saglasnost na izmjenu pravila igre, prekid i otkazivanje

nagradne igre, ukoliko su razlozi zbog kojih se traži dokazani od strane Organizatora ili opštepoznati, a

Organizator će učesnike o navedenom obavijestiti na isti način na koji su objavljena ranije odobrena pravila nagradne igre.

4) Ukoliko nagradni fond nakon završetka nagradne igre ne bude podjeljen učesnicima na način

predviđen Pravilima ove nagradne igre (usljed isteka roka za podizanje nagrada, nepostojanje dovoljnog

broja učesnika i sl.) ili zbog eventualnog prekida odnosno otkazivanja igre usljed dejstva okolnosti koje imaju karakter više sile, organizator će nagradni fond prodati, a sredstva ostvarena prodajom uplatiti ravnomjerno na račune humanitarnih organizacija navedenih u članu 17. stav (1) Zakona o igrama na sreću.

11. KORIŠĆENJE LIČNIH PODATAKA

1) Učešćem u nagradnoj igri, učesnici potvrđuju prihvaćanje ovih Pravila i daju saglasnost Organizatoru da prikuplja i obrađuje navedene lične podatke isključivo u svrhu provođenja ove nagradne igre i na način kako je to opisano u ovim Pravilima. Prikupljeni lični podaci koriste se za samo evidenciju Organizatora.

2) Organizator je odgovoran za obradu podataka u skladu sa propisima o zaštiti ličnih podataka, i poduzeti će sve potrebne mjere da bi se osiguralo sigurno korištenje i obrada ličnih podataka učesnika u nagradnoj igri i u skladu sa važećim propisima, a učesnici imaju pravo da budu informisani o činjenici da se podaci prikupljaju i da budu budu upoznati sa podacima.

3) Učesnik u nagradnoj igri je odgovoran za davanje tačnih podataka Organizatoru, u cilju provođenja ove nagradne igre.

4) Učesnici prihvaćanjem ovih Pravila daju svoju saglasnost da, ako postanu dobitnici nagrada, organizator može proslijediti njihove lične podatke trećim licima (odabranoj dostavnoj službi isključivo u svrhu dostave osvojene nagrade u nagradnoj igri, u računovodstvene svrhe radi eventualnog plaćanja poreza na dohodak), isključivo u svrhu provođenja ove nagradne igre.

5) Svojim učešćem u nagradnoj igri učesnici su saglasni da, ako postanu dobitnikom nagrade, njihove lične podatke (ime i prezime) Priređivač može objaviti i iskoristiti bez naknade u štampanom, zvučnom i slikovnom obliku te videozapisu. Učesnici nagradne igre svojim učešćem pristaju na prikupljanje, upotrebu i objavu njihovih ličnih podataka navedenih u korisničkom profilu u promotivne svrhe povezane s nagradnom igrom i proizvodima koji su uključeni u nagradnu igru.

6) Organizator će lične podatke učesnika čuvati onoliko vremena koliko je to potrebno za potpunu realizaciju ove nagradne igre.

7) Učesnik može u bilo kojem trenutku povući svoju saglasnost za obradu ličnih podataka dopisom na adresu Organizatora, i prihvaća da takvo povlačenje saglasnosti uzrokuje nemogućnost daljnjeg učešća u nagradnoj igri.

12. NADLEŽNOST SUDA

1) Sve žalbe, prigovore i reklamacije rješava Priređivač nagradne igre. U slučaju opravdanih pritužbi,

Priređivač se obavezuje da će ih otkloniti u najkraćem mogućem roku i obavijestiti učesnika.

2) Svi eventualni sporovi između Priređivača i učesnika odnosno dobitnika rješavaće se sporazumno.

3) U slučaju da spor nije moguće rješiti sporazumno, isti rješava materijalno nadležni sud u Tešnju.

Ova pravila se primjenjuju nakon što је Federalno ministarstvo finansija FBiH dalo na njih svoju saglasnost i izdalo rješenje broj: UP-05-12-1-925/24 od 02.09.2024. godine, a vrijede do završetka nagradne igre.

Tešanj, 12.09.2024.godine

 Hifa-Oil d.o.o. Tešanj